CELEX: 32017R1419
Language: et
Date: 2017-08-04 00:00:00
Title: Nõukogu määrus (EL) 2017/1419, 4. august 2017, millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas

5.8.2017   
            
            
               ET
            
            
               Euroopa Liidu Teataja
            
            
               L 204/1
            
         NÕUKOGU MÄÄRUS (EL) 2017/1419,
   4. august 2017,
   millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 4. augusti 2017. aasta otsust (ÜVJP) 2017/1427, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EL) 2016/44 (2) jõustatakse meetmed, mis on sätestatud nõukogu otsuses (ÜVJP) 2015/1333 (3).
            
         
               (2)
            
            
               ÜRO Julgeolekunõukogu võttis 29. juunil 2017 vastu resolutsiooni 2362 (2017), millega pikendatakse meetmete kohaldamist laevade suhtes, mis lastivad, veavad või lossivad naftat, sealhulgas toornaftat ja rafineeritud naftatooteid, mida Liibüast ebaseaduslikult eksporditakse või püütakse sealt eksportida, ning täpsustatakse loetellu kandmise kriteeriume.
            
         
               (3)
            
            
               Nõukogu võttis 4. augustil 2017 vastu otsuse (ÜVJP) 2017/1427, millega muudetakse otsust (ÜVJP) 2015/1333.
            
         
               (4)
            
            
               Meetmete rakendamiseks on vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt.
            
         
               (5)
            
            
               Määrust (EL) 2016/44 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) 2016/44 muudetakse järgmiselt.
   
               1)
            
            
               Artikli 6 lõige 1 asendatakse järgmisega:
               „1.   II lisa sisaldab julgeolekunõukogu või sanktsioonide komitee poolt ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punkti 19, 22 või 23, ÜRO Julgeolekunõukogu resolutsiooni 2174 (2014) punkti 4, ÜRO Julgeolekunõukogu resolutsiooni 2213 (2015) punkti 11 või ÜRO Julgeolekunõukogu resolutsiooni 2362 (2017) punkti 11 kohaselt loetellu kantud füüsilisi või juriidilisi isikuid, üksusi ja asutusi.“
            
         
               2)
            
            
               Artiklit 15 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Liikmesriigi lipu all sõitvatel loetellu kantud laevadel on keelatud lastida, vedada või lossida Liibüast pärit naftat, sealhulgas toornaftat ja rafineeritud naftatooteid, välja arvatud juhul, kui asjaomase liikmesriigi pädev asutus on andnud selleks loa pärast konsulteerimist Liibüa valitsuse kontaktasutusega.“;
                        
                     
                           b)
                        
                        
                           lõige 6 asendatakse järgmisega:
                           „6.   Kui sanktsioonide komitee on nii määranud, on keelatud loetellu kantud laevade pardal oleva nafta, sealhulgas toornafta ja rafineeritud naftatoodetega seotud finantstehingud, sealhulgas müük, kasutamine krediidivahendina ning kindlustuslepingu sõlmimine nende toodete veoks. Sellist keeldu ei kohaldata sadamatasude vastuvõtmise suhtes lõikes 3 osutatud juhtudel.“
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Vt käesoleva Euroopa Liidu Teataja lk 99.
   
      (2)  Nõukogu 18. jaanuari 2016. aasta määrus (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011 (ELT L 12, 19.1.2016, lk 1).
   
      (3)  Nõukogu 31. juuli 2015. aasta otsus (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (ELT L 206, 1.8.2015, lk 34).